Aleksandras Kazimieras Gorainis

Aleksandras Kazimieras Gorainis (Horainas, 1698 m. prie Vilniaus – 1774 m. liepos 24 d. Vilnius) – Žemaičių vyskupas sufraganas, teologijos daktaras.

Biografija 
Vilniaus universitete studijavo teologiją. 1727 m. įšventintas kunigu tapo Nemenčinės klebonu. Vėliau kanauninkas Žemaitijoje ir Varnių kapitulos prelatas. 1731 m. paskirtas Žemaičių vyskupijos sufraganu; t. p. buvo Vilniaus generalinės diecezijos vizitatorius ir Vilniaus kunigų seminarijos prižiūrėtojas. 1733 m. palaikė pretendentą į sostą Stanislovą Leščinskį. Padedant Čartoriskiams nuo 1762 m. tapo Lietuvos Didžiosios kunigaikštystės referendoriumi; per karaliaus rinkimus rėmė Stanislovą Augustą Poniatovskį.

Šaltiniai 

Gorainiai
Lietuvos teologai
Lietuvos prelatai
Lietuvos kunigai
Lietuvos kanauninkai
Žemaitijos vyskupai